
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	19.08.2026.
	
	Nr. RD-26-332-ir


	Par satiksmi Latvijas Republikas Zemessardzes 35. gadadienai veltīto pasākumu norises laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Nacionālo bruņoto spēku Zemessardzes 15.07.2025. vēstuli Nr. 2/3.1/836 un 07.08.2026. vēstuli Nr. 2/3.1/887 par Latvijas Republikas Zemessardzes 35. gadadienai veltītajiem pasākumiem 23.08.2026.:

1. Ņemt vērā, ka 23.08.2026. Brīvības laukumā, skvērā pie Latvijas Nacionālās operas un baleta ēkas un Esplanādē notiks Latvijas Republikas Zemessardzes 35. gadadienai veltītie pasākumi.
2. Noteikt, ka:

2.1. tiks aizliegta transportlīdzekļu (izņemot transportlīdzekļus ar speciālām Nacionālo bruņoto spēku Zemessardzes izsniegtām atļaujām (paraugi pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

2.1.1. no 22.08.2026. plkst. 8.00 līdz 23.08.2026. plkst. 19.00 Zigfrīda Annas Meierovica bulvārī (abās ielas pusēs), posmā no Smilšu ielas līdz Krišjāņa Valdemāra ielai;

2.1.2. no 22.08.2026. plkst. 17.00 līdz 23.08.2026. plkst. 19.00 11. novembra krastmalā, posmā no Rīgas pils līdz Muitas ielai;

2.1.3. no 22.08.2026. plkst. 17.00 līdz 23.08.2026. plkst. 19.00 Aspazijas bulvārī, posmā no Latvijas Nacionālās operas un baleta ēkas līdz Brīvības laukumam, un Zigfrīda Annas Meierovica bulvāra labajā pusē, 50 m garā posmā no Brīvības laukuma virzienā uz Smilšu ielu;
2.2. 23.08.2026. no plkst. 4.00 līdz plkst. 6.00 un no plkst. 17.00 līdz plkst. 19.00 īslaicīgi tiks ierobežota transportlīdzekļu satiksme (īslaicīgi iespējama sabiedriskā transporta kavēšanās) Krišjāņa Valdemāra ielā pie Latvijas Nacionālā mākslas muzeja laikā, kamēr pasākuma norises vietā tiek izvietota un uzkrauta bruņutehnika.
3. Par Latvijas Republikas Zemessardzes 35. gadadienai veltīto pasākumu norisi atbild Nacionālo bruņoto spēku Zemessardzes kaprāle Audra Šauere (tālrunis 22016107; 
e-pasts: audra.sauere@mil.lv).

4. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi: 
4.1. aizliegt transportlīdzekļu (izņemot transportlīdzekļus ar speciālām Nacionālo bruņoto spēku Zemessardzes izsniegtām atļaujām (paraugi pielikumā)) apstāšanos un stāvēšanu 2. punktā minētajās vietās norādītajā laikā, nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus, kā arī pārvietot atstātos transportlīdzekļus uz citu stāvēšanai atļautu vietu;

4.2. nodrošināt sabiedrisko kārtību Latvijas Republikas Zemessardzes 35. gadadienai veltīto pasākumu norises vietās norādītajā laikā.

5. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

5.1. 23.08.2026. no plkst. 4.00 līdz plkst. 6.00 un no plkst. 17.00 līdz plkst. 19.00 atbilstoši nepieciešamībai ierobežos transportlīdzekļu (tostarp sabiedriskā transporta) satiksmi Krišjāņa Valdemāra ielā pie Latvijas Nacionālā mākslas muzeja laikā, kamēr pasākuma norises vietā tiek izvietota un uzkrauta bruņutehnika;

5.2. nodrošinās ceļu satiksmes drošību un sabiedrisko kārtību iepriekšminētajās vietās norādītajā laikā.

6. Ņemt vērā, ka Latvijas Republikas Zemessardzes 35. gadadienai veltīto pasākumu organizatore – Nacionālo bruņoto spēku Zemessardze:

6.1. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu;

6.2. veiks norēķinus ar sabiedrību ar ierobežotu atbildību “A.K.7” par 8. punktā minētajiem pakalpojumiem;
6.3. nodrošinās sabiedriskās kārtības noteikumu ievērošanu pasākumu norises vietās norādītajā laikā;

6.4. nodrošinās teritorijas sakopšanu pēc Latvijas Republikas Zemessardzes 35. gadadienai veltīto pasākumu norises beigām.

7. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu.

8. Sabiedrībai ar ierobežotu atbildību “A.K.7” nodrošināt autoevakuatorus 2. punktā minētajā vietā norādītajā laikā pēc Rīgas valstspilsētas pašvaldības policijas pieprasījuma.

9. Rīgas pašvaldības sabiedrībai ar ierobežotu atbildību “Rīgas satiksme” slēgt savā pārvaldījumā esošās maksas autostāvvietas 2. punktā minētajās vietās norādītajā laikā.
10. Rīgas valstspilsētas pašvaldības Centrālās administrācijas Komunikācijas pārvaldei:

10.1. nodrošināt informācijas par izmaiņām transportlīdzekļu satiksmē Latvijas Republikas Zemessardzes 35. gadadienai veltīto pasākumu norises laikā publiskošanu Rīgas valstspilsētas pašvaldības komunikācijas kanālos;

10.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors 

